Diari Oficial de la Generalitat Valenciana


Sumari del DOGV 8755, del 05-03-2020 (2020/1409)

Notificació de la sentència dictada en el procediment ordinari número 392/2016.
-------------------------------------------------------------------------------

### Dades del document

Número de DOGV
:   8755

Data del DOGV
:   05-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1409


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 392/2016. [2020/1409]  
Susana Lanchas Rodríguez, lletrada de l'Administració de justícia del Jutjat de Primera Instància número 3 de Benidorm (Alacant), mitjançant aquest edicte, faig saber que, en aquest jutjat, se segueixen les actuacions de judici de procediment ordinari [ORD] amb el número 000392/2016, a instàncies de CP Residencias los Cerezos, representada per la procuradora Vicenta M. Sellés Mingot, contra Aleksandr Moski, declarat en rebel·lia, en què s'ha dictat sentència, el text de la qual es troba extractat de conformitat amb la Instrucció 6/12 de la Secretaria General de l'Administració de Justícia i el text complet a disposició de la part en el jutjat:  
  
Sentència núm. 000181/2018  
Jutge que la dicta: Javier Santolaria Comeche.   
Lloc: Benidorm.   
Data: 28 de setembre de 2018.   
Javier Santolaria Comeche, magistrat jutge titular del Jutjat de Primera Instància núm. 3 de Benidorm, he vist aquestes actuacions sobre judici ordinari núm. 392/2016E, seguides a instàncies de la comunitat de propietaris de Residencias Los Cerezos, representada per la procuradora dels tribunals Vicenta María Sellés i defensada pel lletrat Jesús Herrero Romero, contra Aleksandr Moskin, declarat en rebel·lia, sobre acció declarativa i obligació de fer derivat de l'LPH.  
Dispositiva  
Notifiqueu aquesta resolució a les parts en forma legal i feu-los saber que aquesta no és ferma i que, en contra, s'hi pot interposar un recurs d'apel·lació davant d'aquest jutjat dins del termini de 20 dies des que es notifique aquesta resolució.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 de la LECn). El recurs s'ha d'interposar per mitjà d'un escrit presentat en aquest jutjat dins del termini de 20 dies hàbils comptador a partir de l'endemà de la notificació. De conformitat amb la disposició addicional quinzena de la Llei orgànica del poder judicial, perquè siga admés a tràmit el recurs d'apel·lació contra aquesta resolució, ha de constituir-se un depòsit de 50 euros, que serà retornat només en el cas que el recurs siga estimat. Cal constituir el depòsit ingressant la quantitat esmentada en el banc Santander, en el compte corresponent a aquest expedient (75225928 CC EEEE AA) i indicant, en el camp «concepte», el codi «02 civil-apel·lació» i la data de la resolució contra la qual es recorre amb el format dd/mm/aaaa.  
En el cas de realitzar l'ingrés mitjançant una transferència bancària, després de completar el codi de compte corrent (CCC, 20 dígits), s'ha d'indicar en el camp «concepte», el número de compte, el codi i la data de la manera que s'ha exposat en el paràgraf anterior.  
En cap cas, s'admetrà una consignació per un import diferent del que s'ha indicat. En el cas que haja de realitzar altres pagaments en el mateix compte, haurà de verificar un ingrés per cada concepte, fins i tot si obeeixen a altres recursos de la mateixa classe o de diferent.   
Estan exceptuats de l'obligació de constituir el depòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, i les entitats locals i els organismes autònoms dependents dels tres anteriors.   
Aquesta és la meua sentència, que pronuncie, mane i signe. En done fe.  
Publicació. La sentència anterior ha sigut donada, llegida i publicada pel magistrat que la va dictar, mentre celebrava audiència pública, en el mateix dia de la data. Jo, el lletrat de l'Administració de justícia, en done fe. Benidorm, 28 de setembre de 2018.  
  
I, atés que es desconeix el parador del demandat rebel, Aleksandr Moskin, expedisc aquest edicte perquè es publique en el Diari Oficial de la Generalitat Valenciana, a fi que li valga de notificació.  
  
  
Benidorm, 13 de febrer de 2020.- La lletrada de l'Administració de justícia.